

Vyhodnocovacia správa o činnosti

Centra odborného vzdelávania a prípravy pre dopravu, pošty a telekomunikácie pri Strednej odbornej škole dopravnej Martin-Priekopa v školskom roku 2019/2020 a predbežný plán činnosti centra na nadchádzajúci školský rok 2020/2021



V Martine 29.6.2020 PhDr. Jarmila Matejčíková

 riaditeľka školy

**VYHODNOCOVACIA SPRÁVA O ČINNOSTI CENTRA ODBORNÉHO VZDELÁVANIA A PRÍPRAVY PRE DOPRAVU, POŠTY A TELEKOMUNIKÁCIE**

 **pri Strednej odbornej škole dopravnej Martin-Priekopa**

**za školský rok 2019/2020**

 Štruktúra:

1. Predstavenie subjektu, jeho organizačné členenie
2. Ponuka centra (akreditované, rekvalifikačné kurzy, vzdelávacie a odborne zamerané aktivity, súťaže, olympiády...)
3. Štatistické zhodnotenie (koľko žiakov školy, koľko žiakov iných subjektov bolo v centre začlenených, koľko bolo frekventantov kurzov, vzdelávaných pedagógov, majstrov odborného výcviku atď.)
4. Vyhodnotenie plánu činnosti za uplynulé obdobie a jeho prínos (vyhodnotenie konkrétnych aktivít, prezentácia výstupov – napr. učebné materiály, zorganizované podujatie atď.)
5. Prepojenie centra s praxou (spolupráca so zamestnávateľmi, uplatniteľnosť absolventov, účasť zamestnávateľov na skúškach, ich podiel na tvorbe a inovácii školských vzdelávacích programov atď.)
6. Spolupráca so základnými školami
7. Formy propagácie odborného vzdelávania a prípravy, poskytované poradenstvo
8. Informácia o hospodárení COVaP za uvedené obdobie (uviesť nadobudnutý majetok, investície, učebné materiály, mzdy, školenia z prostriedkov COVaP v súlade s prílohou č. 8)
9. Predbežný stručný plán činnosti na nadchádzajúci školský rok a predbežný rozpočet

# 1. Predstavenie subjektu, jeho organizačné členenie

 Stredná odborná škola dopravná Martin-Priekopa so svojou 134 ročnou tradíciou výchovy železničiarskeho dorastu získala dňa 25.júla 2018 súhlas Žilinského samosprávneho kraja a následne 6.11.2018 jej bolo udelené AZZZ Bratislava oprávnenie používať pri svojom názve školy aj označenie **Centrum odborného vzdelávania pre dopravu, pošty a telekomunikácie.**

Železničná doprava má vysoký vekový priemer zamestnancov a snahu sa modernizovať a rozrastať. Preto potrebuje neustále mladých a kvalifikovaných zamestnancov pre Železnice SR (ŽSR ), Železničnú spoločnosť Slovensko ( ŽSSK) i Železničnú spoločnosť Cargo Slovakia. Dňa 5.2.2014 bola podpísaná zmluva o spolupráci medzi SOŠD Martin-Priekopa
a Železnicami Slovenskej republiky a. s., čím sme jednoznačne preukázali, že škola
je vybavená personálne i materiálne na vzdelávanie odborníkov v železničnej doprave
pre viac ako 2 samosprávne kraje. Na základe potrieb Železníc SR sa škola vyprofilovala
pre odbory 37 doprava, pošty a telekomunikácie.

 Spolupracujeme s piatimi partnermi v oblasti duálneho vzdelávania. Od roku 2016/17 sme vstúpili do duálneho vzdelávania s tromi firmami a ako jediná škola sme získali žiakov
do všetkých študijných i učebných odborov pre Železnice SR. Od školského roku 2019/20 sme vstúpili do duálneho vzdelávania v študijnom  odbore mechanik-elektrotechnik so Železničnou spoločnosťou Slovensko a v učebnom  odbore manipulant poštovej prevádzky s Poštami SR.

V spolupráci s Katedrou železničnej dopravy Žilinskej univerzity sme na základe požiadavky ŽSR vypracovali nový učebný odbor - mechanik železničnej prevádzky, ktorý
je od 1.9.2018 v experimentálnom overovaní.

 Zamestnanci našej školy sa aktívne zapájali v ŠIOV-e do prípravy najdôležitejších dokumentov pre duálne vzdelávanie pre odbory 37 doprava, pošty a telekomunikácie
 a pri tvorbe RUP pre odbory 37 doprava, pošty a telekomunikácie, 26 elektrotechnika
 a  24 strojárstvo a ostatná kovospracujúca výroba pre odbor mechanik- opravár koľajových vozidiel.

Riaditeľka školy pracuje ako členka Pracovnej skupiny pre koordináciu rozvoja odborného vzdelávania a prípravy pre trh práce v rezorte dopravy a výstavby pri MDV SR
a členka Sektorovej rady pre dopravu, logistiku, poštové služby TREXIMA.

* 1. **Personálne zabezpečenie**

Pedagogické kolektívy učiteľov a majstrov odbornej výchovy sa vyprofilovali podľa študijných a učebných odborov, ktoré máme v sieti zadefinované. Stredná odborná škola dopravná Martin-Priekopa v školskom roku 2019/20 mala zabezpečenú 95,83% kvalifikovanosť a 100 % odbornosť učiteľov, majstrov a vychovávateľov.

**Vedúci zamestnanci školy :**

|  |  |
| --- | --- |
| **meno a priezvisko** | **funkcia** |
| PhDr. Jarmila Matejčíková | riaditeľka školy |
| Ing. Iveta Cerjanová | zástupkyňa riaditeľky školy pre teoretické vyučovanie |
| RNDr. Gabriela Povrazníková | zástupkyňa riaditeľky školy pre teoretické vyučovanie |
| Ing. Milan Denko | zástupca riaditeľky pre praktické vyučovanie |
| Mgr. Milan Sýkora PhD. | zástupca riaditeľky pre VMV |
| Ing. Dagmar Šebová | zástupkyňa riaditeľky pre THU |
| Mgr. Dušan Striško | hlavný majster a koordinátor pre duálne vzdelávanie  |
| Mgr. Viera Kolesárová | výchovná poradkyňa |

**Údaje o štruktúre zamestnancov a plnení kvalifikačného predpokladu**

|  |
| --- |
| **Veková štruktúra pedagogických zamestnancov - škola** |
| **Vek:** | **do 30 rokov** | **31- 40** | **41- 50** | **51- 60** | **nad 60 rokov** | **Spolu****všetkých** | **Priemerný vek** |
| **Počet:** | **0** | **1** | **5** | **5** | **7** | **18** | 53,61 |
| **z toho žien:** | **0** | **1** | **5** | **5** | **6** | **17** |  |
| **Veková štruktúra pedagogických zamestnancov - majstri odborného výcviku** |
| **Vek:** | **do 30 rokov** | **31- 40** | **41- 50** | **51- 60** | **nad 60 rokov** | **Spolu****všetkých** | **Priemerný vek** |
| **Počet:** | 2 | 1 | 0 | 5 | 4 | 12 | 52,58 |
| **z toho žien:** | 1 | 0 | 0 | 2 | 0 | 3 |  |
| **Veková štruktúra pedagogických zamestnancov - školský internát** |
| **Vek:** | **do 30 rokov** | **31- 40** | **41- 50** | **51- 60** | **nad 60 rokov** | **Spolu****všetkých** | **Priemerný vek** |
| **Počet:** | 0 | 1 | 3 | 3 | 1 | 8 | 51,37 |
| **z toho žien:** | 0 | 1 | 2 | 3 | 1 | 7 |  |
| **Veková štruktúra všetkých pedagogických zamestnancov** |
| **Vek:** | **do 30 rokov** | **31- 40** | **41- 50** | **51- 60** | **nad 60 rokov** | **Spolu****všetkých** | **Priemerný vek** |
| **Počet:** | 2 | 3 | 8 | 13 | 12 | 38 | 52,76 |
| **z toho žien:** | 1 | 2 | 7 | 10 | 7 | 27 |  |

|  |
| --- |
| **Kvalifikačná štruktúra všetkých pedagogických zamestnancov** |
| **Počet všetkých**učiteľov: 18 | **z toho externých** | **1** |
| **kvalifikovaných** | **17** |
| **nekvalifikovaných** | **1** |
| **doplňujúcich si kvalifikáciu** | **1** |
| **s 1. atestáciou** | **11** |
| **s 2. atestáciou**  | **3** |
| **s vedecko-akademickou hodnosťou** | **1** |
| **Priemerný počet žiakov na učiteľa** | **11,61** |

|  |
| --- |
| **Kvalifikačná štruktúra všetkých pedagogických zamestnancov** |
| **Počet všetkých**majstrov OV: 12 | **z toho externých** | **1** |
| **kvalifikovaných** | **10** |
| **nekvalifikovaných** | **2** |
| **doplňujúcich si kvalifikáciu** | **0** |
| **s 1. atestáciou** | **2** |
| **s 2. atestáciou**  | **0** |
| **s vedecko-akademickou hodnosťou** | **0** |
| **Priemerný počet žiakov na majstra** | **22,58** |

|  |
| --- |
| **Kvalifikačná štruktúra všetkých pedagogických zamestnancov** |
| **Počet všetkých**vychovávateľov: 8/7 úväzkov | **z toho externých** | **0** |
| **kvalifikovaných** | **8** |
| **nekvalifikovaných** | **0** |
| **doplňujúcich si kvalifikáciu** | **0** |
| **s 1. atestáciou** | **2** |
| **s 2. atestáciou**  | **0** |
| **s vedecko-akademickou hodnosťou** | **0** |
| **Priemerný počet žiakov na vychovávateľa** | **28** |

**Údaje o počte, kvalifikovanosti a odbornosti zamestnancov**:

|  |  |  |
| --- | --- | --- |
| **ukazovateľ** | **kvalifikovanosť** | **odbornosť** |
| Vedenie školy | 100% | 100% |
| Učitelia  | 100% | 100% |
| Majstri odbornej výchovy | 83,33% | 100% |
| Vychovávatelia  | 100% | 100% |
| Spolu | **95,83%** | **100%** |

**Pedagogickí zamestnanci - škola :**

|  |  |  |
| --- | --- | --- |
| **Učitelia akademických predmetov**  | **Učitelia odborných predmetov** | **spolu** |
| **9** |  **8** | **17** |

**Majstri odbornej výchovy - odbornosť**

|  |  |  |  |  |  |
| --- | --- | --- | --- | --- | --- |
| **železničná doprava** | **elektro** | **strojárstvo** | **ekonomika** | **pošta** | **spolu** |
| **3** | **6** | **1** | **1** | **1** | **12** |

**Výchova mimo vyučovania**

|  |  |
| --- | --- |
| **Vychovávatelia / z toho ½ úväzok** | **Pomocní vychovávatelia** |
| **8 / 2** | **2** |

**1.2 Materiálno-technické vybavenie**

Materiálno – technické vybavenie pre všetky študijné i učebné odbory je v súlade
so stanovenými normatívmi MŠVVaŠ SR. ŽSR poskytli škole vybavenie železničnej stanice a ďalšie odborné pomôcky na skvalitnenie výchovno-vyučovacieho procesu. Pripravuje
sa odborná učebňa, ktorá bude slúžiť žiakom pri odbornom vzdelávaní na stavanie
a zabezpečovanie vlakovej cesty v odboroch železničiar a operátor prevádzky a ekonomiky a dopravy. ŽSR zabezpečili odborné školenie pre 4 pedagogických zamestnancov a odborný softwér – „ Simulátor zabezpečovacích zariadení“.

V máji 2020 sme získali projekt z EU „ Zvýšenie kvality odborného vzdelávania a prípravy na Strednej odbornej škole dopravnej Martin - Priekopa“ v hodnote 188 385,88 EUR, ktorý využijeme na modernizáciu 3 učební na teoretickom vyučovaní ( pre slovenský jazyk, anglický jazyk a ekonomiku ) a špeciálnej učebne pre železničnú dopravu v dielňach.

Škola má dostatok priestorov – učební pre všeobecné vzdelávanie, odborných učební, laboratórií, pracovísk praktického vyučovania a kabinetov na to, aby mohla pôsobiť ako Centrum odborného vzdelávania a prípravy pre železničnú dopravu. Budova tzv. starej školy bola zmluvne na 20 rokov prenajatá Železničnej spoločnosti Slovensko ďalej( ŽSSK), ktorá
ju zrekonštruovala a bude ju používať ako **vzdelávacie centrum**. Nadštandardné technické vybavenie bude v rámci Slovenska poskytovať aj pre potreby vzdelávania žiakov našej školy .

V roku 2009 prebehla komplexná rekonštrukcia kúrenia školy firmou Martico. V dielňach boli vybudované plynové ohrievače, ktoré zabezpečujú možnosť vykúrenia priestorov. Každá budova má možnosť vlastného režimu kúrenia.

V roku 2013 bola opravená strecha telocvične a v roku 2015 strecha nového internátu.

 Na sklonku roku 2018/19 boli vymenené okná so žalúziami v novej budove školy a vymenený nábytok v učebniach. V roku 2019 sa  realizovala 1. etapa výmeny okien v administratívnej budove. Následne sa realizovala výmena vchodových dverí, okien v jedálni, kuchyni a v prechodovej chodbe. Dokončila sa aj druhá etapa opravy strechy dielní.

Veľkosť areálu školy je 31 495 m2. Dielne tvoria 2 667 m2, 2 budovy školského internátu, telocvičňa 1 018 m2, kuchyňa a jedáleň 600 m2, administratívna budova 450 m2. Ku škole patria: školská chata v Starej Lesnej, futbalové ihrisko a multifunkčné ihrisko.

 Škola má dobrú strategickú polohu vzhľadom na železničný uzol smer východ – západ a sever a juh, čo zabezpečuje dobrú dochádzku žiakov do školy smer Žilina, Banská Bystrica, Liptovský Mikuláš.

1. Školský internát

 Školský internát SOŠD v Martine- Priekope tvoria dve budovy - blok A a blok B. Žiaci stredných škôl sú počas školského roku ubytovaní v celom bloku B a na 3. a 4. poschodí bloku A. Zvyšné poschodia ponúkajú ubytovanie v podnikateľskej činnosti v štandarde turistická ubytovňa. Ubytovacia kapacita pre žiakov v ŠI - k 15.9.2019 bola **216 lôžok**

**blok B - sedemposchodová budova + prízemie**

• kapacita budovy je 180 lôžok, na každom poschodí sú 3 izby s bunkovým systémom (dve trojposteľové izby s príslušným sociálnym zariadením - kúpeľňa, WC) a 2 samostatné trojposteľové izby so sociálnym zariadením - kúpeľňa, WC

• v každej izbe je káblové pripojenie na internet

• na každom poschodí je kuchynka, študovňa a spoločenská miestnosť

• hudobný salónik s digitálnym pianom je na 7. poschodí

• posilňovňa je na prízemí B bloku

**blok A - 3. a 4. poschodie**

• kapacita 3. poschodia je 20 lôžok v jednej dvojposteľovej a šiestich trojposteľových izbách

• kapacita 4. poschodia je 12 lôžok v jednej dvojposteľovej a dvoch trojposteľových izbách

• sociálne zariadenia ( kúpeľňa a WC) sú spoločné pre celé poschodie

• v každej izbe je káblové pripojenie na internet

• na 3. poschodí je kuchynka a spoločenská miestnosť

• na 1. poschodí je školská knižnica

• žiaci využívajú školskú telocvičňu a multifunkčné ihrisko

Rozdelenie žiakov podľa pohlavia:

 A blok B blok Spolu

chlapci 28 40 68

dievčatá - 128 128

**Spolu A + B blok 196**

 Z celkového počtu ubytovaných je 20 žiakov SOŠD (19 chlapcov a 1 dievča), 184 žiakov BG Sučany (49 chlapcov a 127 dievčat) a SOŠ zdravotná Žilina (2 dievčatá).

 Škola dala v školskom roku 2018/19 na Žilinský samosprávny požiadavku na výmenu okien a oteplenie ŠI, čím by sa podstatne zlepšili podmienky ubytovania žiakov. Školský internát bol od 13.3.2020 poskytnutý pre potreby ŽSK ako Karanténne centrum pre zdravotníckych pracovníkov.

1. Školská jedáleň

 Školská jedáleň Strednej odbornej školy dopravnej Martin-Priekopa patrí
do originálnych kompetencií ŽSK. Vďaka finančným dotáciám ŽSK je zmodernizovaná
a prispôsobená novým trendom vo svete. Je vybavená umývačkou riadu, chladiacimi zariadeniami a inými technickými vymoženosťami. V roku 2019 boli vymenené okná v jedálni, kuchyni, prechodovej chodbe ako aj prístupové dvere. Má svoju PC vybavenosť, jednoduchý
a prehľadný výdaj obedov na čipové karty. Používa počítačový program VIS Plzeň, ktorý zahŕňa finančné hospodárenie skladu, finančnú bilanciu, prepočet nutričných hodnôt podávanej stravy ako aj kompletnú evidenciu stravníkov. Jedálny lístok s dvomi hlavnými jedlami
je zverejnený na internetovej stránke našej školy a na nástenke v priestoroch školskej jedálne.

 Školská jedáleň s kuchyňou sú v bezbariérovom pásme umiestnené v prízemnej budove SOŠD. Dispozične pozostáva zo skladových priestorov na suchý tovar, zeleninu a ovocie, sklad čistiacich potrieb, kuchyne, umyváreň stolového riadu, kancelárie pre vedúcu zariadenia, sociálnych priestorov pre pracovníkov školského stravovacieho zariadenia a šatne. Pracovníčky plnia všetky kvalifikačné predpoklady. Priestorové využitie kuchyne je 160m² a jedálne 224m². Poskytuje 76 miest na sedenie. Plánovaná kapacita kuchyne je pre 250 stravníkov.

 Priemerný denný počet raňajok, obedov, večerí za obdobie 9 – 12/2019

 Raňajky 54 Obedy 59 Večere 86

# 2. Ponuka centra

SOŠD Martin-Priekopa ponúka :

Akreditované kurzy:

a) Skúšky na overenie odbornej spôsobilosti na získanie čiastočnej kvalifikácie Elektromechanik – silnoprúdová technika ( číslo oprávnenia 3558/2018/OPI – 20/1)

b) vzdelávací program ďalšieho vzdelávania Elektromechanik – silnoprúdová technika 500

 hodín (číslo POA: 3558/2017/110/1)

Vzdelávacie a odborne zamerané aktivity:

a) Akcia Študuj dopravu – zameraná na kariérové poradenstvo pre žiakov ZŠ, prezentácia možností štúdia v dopravných odboroch preložené na september 2020/ 2021 z dôvodov mimoriadnej situácie spôsobenej šírením vírusu COVID - 19

b) prednášky pre žiakov školy v spolupráci s Katedrou ekonomiky FPEDAS a FEIT ŽU prebehli vo februári 2020

c) Experimentálne merania v spolupráci s FEIT preložené na máj – jún 2021 z dôvodov

 mimoriadnej situácie spôsobenej šírením vírusu COVID - 19

d) výmenné odborné stáže u zamestnávateľov v zahraničí v rámci projektu Erazmus +

 I. turnus 2.2. – 15.2. 2020 v Olomouci a Přerove. Zúčastnilo sa 5 žiakov odboru operátor prevádzky a ekonomiky dopravy a 5 žiakov odboru komerčný pracovník v doprave
a 4 pedagogický zamestnanci. II. turnus – preložený na október 2021

e) Deň otvorených dverí SOŠD prebehol v období november 2019 a február 2020

f) technická výchova pre žiakov ZŠ v priestoroch dielní SOŠD november - 2019

Súťaže:

* 10. ročník krajského kola súťaže Enersol.sk zamerané na využitie alternatívnych zdrojov energií – marec 2020 ( v hlavnej a propagačnej kategórii žiaci SOŠD získali 1. miesto, postúpili do celoslovenského kola, kde obsadili 4. miesto)
* celoštátne kolo SIP – je preložené na jar 2021 z dôvodov mimoriadnej situácie spôsobenej šírením vírusu COVID – 19
* príprava odbornej súťaže z oblasti železničnej dopravy pre stredné a základné školy v spolupráci s MD SR a ŽU v Žiline.
* ZENIT v elektronike pre SOŠ – ŠK november 2019
* Súťaž mladých elektronikov v Nitre - november 2019
* NUCEM návrh Loga národného projektu – medzinárodné hodnotenie kľúčových kompetencií dospelých (PIAAC) – október 2019
* Enersol SK - využitie alternatívnych zdrojov energie, úspory energie a hľadanie obnoviteľných zdrojov energie - zorganizované krajské kolo súťaže, postup 2 prác do celoslovenského kola – splnené marec 2019
* workshop Doprava bezpečne - nebezpečne, Žilina SOŠD
* workshop Smelo na cesty v spolupráci s KIA MOTORS – október 2019
* súťaž MD SR „Maják pre dopravu“ a celoštátna prezentačná výstava Mladý Tvorca 2019
* XV. ročník celoslovenskej súťaže odborných vedomostí a praktických zručností žiakov stredných odborných škôl v odboroch: 26 elektrotechnika – kategória
so zameraním na oblasť silnoprúdovej techniky v Žiline – november 2019
* Finančná gramotnosť 2. a 3. úroveň, zvýšenie povedomia žiakov pri hospodárení, investovaní a poistení finančných prostriedkov – december 2019
* Medzinárodná informatická súťaž iBobor – november 2019
* On line Kvíz finančnej gramotnosti organizovaný Národnou bankou Slovenska, zúčastnilo sa 28 žiakov
* Finančná olympiáda
* Finančná Sloboda

# 3. Štatistické zhodnotenie

|  |
| --- |
|              Počet žiakov v duálnom vzdelávaní podľa odborov v šk. r. 2019/20v SOŠD Martin-Priekopa  |
|   | žiaci spolu | štátni žiaci | duálni žiaci | ŽOS | ŽSR | TTS | ZSSK | Sl. pošta |
| študijné odbory |   |   |   |   |   |   |  |  |
| 2697 K mechanik elektrotechnik | 89 | 49 | 40 | 16 | 11 | 3 | 10 | 0 |
| 3759 K komerčný pracovník v doprave | 32 | 32 | 0 | 0 | 0 | 0 | 0 | 0 |
| 3758 K operátor prevádzky a ekonomiky dopravy | 28 | 13 | 15 | 0 | 15 | 0 | 0 | 0 |
| 2684 K bezpečnostné systémy v doprave a priemysle | 39 | 39 | 0 | 0 | 0 | 0 | 0 | 0 |
| spolu | **188** | **123** | **55** | **16** | **26** | **3** | **10** | **0** |
| učebné odbory |  |  |  |  |  |  |  |  |
| 2683 H11 elektromechanik – silnoprúdová technika | 32 | 23 | 9 | 7 | 2 | 0 | 0 | 0 |
| 3762 H železničiar | 22 | 18 | 4 | 0 | 4 | 0 | 0 | 0 |
| 3763 H manipulant poštovej prevádzky a prepravy | 5 | 0 | 5 | 0 | 0 | 0 | 0 | 5 |
| spolu | **59** | **41** | **18** | **7** | **6** | **0** | **0** | **5** |

Pedagogickí zamestnanci školy sa spolu so žiakmi zúčastnili nasledovných akcií a školení: školenia pre pedagógov a MOV

* školenie zamerané na prácu s odborným softwérom na stavanie vlakovej cesty absolvovali 4 pedagogickí zamestnanci
* školenie Komunikácia - cesta k porozumeniu a úspechu absolvovalo 10 pedagogických zamestnancov
* v rámci zvyšovania kvalifikácie 1pedagogický zamestnanec absolvoval školenie
na vyhlášku 508/2009 Z. z. § 23
* Inovačné vzdelávanie PZ „Inovatívne spôsoby smerujúce k pôsobeniu školy v systéme duálneho vzdelávania
* Webinár Žilinskej Univerzity so zástupcami ŽSR, ZSSK o GDV
* Školenie Generácia Z 20pedagogických zamestnancov – jún 2020
* Workshop zameraný proti agresivite a šikanovaniu, 5 pedagogických zamestnancov

 – júl 2020,

školenia pre žiakov

* technická výchova pre žiakov ZŠ v dielňach SOŠD absolvovalo 34 žiakov ZŠ SNP Sučany. Žiaci ďalších ZŠ sa nezúčastnili technickej výchovy z dôvodov mimoriadnej situácie spôsobenej šírením vírusu COVID -19
* odborné stáže v rámci projektu ERAZMUS+ absolvovalo 10 žiakov a 4 pedagogický zamestnanci
* skúšky elektrotechnickej spôsobilosti 65 frekventantov – september 2019, jún 2020

# 4. Vyhodnotenie plánu činnosti za uplynulé obdobie a jeho prínos

Škola si pre školský rok 2019/2020 stanovila nasledovné strategické ciele :

**Strategické ciele:**

1. Plniť úlohy vyplývajúce z Centra odborného vzdelávania a prípravy pre dopravu pošty a telekomunikácie so zameraním na nadštandardné vybavenie pracovísk OV.

**Vyhodnotenie –úloha splnená.**

Škola v priebehu roka plnila a splnila všetky úlohy, ktoré sú spojené s povinnosťami COVaP. Absolvovali sme nábory na jednotlivé odbory. Majstri OV nahradili počas obdobia CORONA vírusu zamestnávateľov a prešli na online vyučovanie odborného výcviku. Majstri OV začali s úpravou špeciálnej učebne v dielňach pre železničnú dopravu.

 2. Spolupracovať s firmami duálneho vzdelávania v oblasti železničnej dopravy, a na základe ich potrieb rozširovať ponuku študijných a učebných odborov, ako aj počet žiakov v duálnom vzdelávaní v súlade so stratégiou rozvoja ŽSK.

**Vyhodnotenie –úloha čiastočne splnená**

 Škola vykonala nábory vo všetkých dostupných regiónoch a získala žiakov podľa požiadaviek partnerov v duálnom vzdelávaní. Z dôvodov zmeny v prijímacom konaní z dôvodu Corona vírusu 19 nám žiaci prihlásení na učebné odbory odišli na študijné odbory iných škôl. Následkom tejto situácie neprebehla ani u všetkých žiakov- budúcich dualistov predpísaná zdravotná a psychologická prehliadka.

3.Propagovať vzdelávanie v oblasti železničnej dopravy cez akciu Študuj dopravu
 a spoluprácu so základnými školami.

**Vyhodnotenie –úloha čiastočne splnená**

SOŠD Martin-Priekopa sa zúčastnila akcie Študuj dopravu v Bratislave a pripravili sme v apríli 2020 akciu vo Vrútkach. Z dôvodov CORONA vírusu sa akcia vo Vrútkach nekonala. Spolupráca so základnými školami prebiehala podľa plánu
do marca 2020. Školy, ktoré sa objednali a nezúčastnili pracovného vyučovania na našej škole budú presunuté do nasledovného školského roka.

**Definícia cieľa pre školský rok 2020/2021:**

**Strategické ciele:**

1. Priebežne plniť úlohy vyplývajúce z Centra odborného vzdelávania a prípravy
pre dopravu pošty a telekomunikácie a spolupracovať s firmami duálneho vzdelávania
2. Splniť úlohy spojené s projektom EU Zvýšenie kvality odborného vzdelávania a prípravy Strednej odbornej školy dopravnej
3. Propagovať vzdelávanie v oblasti železničnej dopravy cez akciu Študuj dopravu, súťaže pre základné a stredné školy a cez spoluprácu so základnými a vysokými školami

Odborné exkurzie

* Workshop Fri day v spolupráci so Žilinskou Univerzitou
* Erste Financial Life Park Viedeň – október 2019 (19 žiakov 2 pedagogický zamestnanci)
* autosalón Nitra október 2019
* Samovratné výhybky, priecestné zabezpečovacie zariadenie a jeho obsluha
s výpravcom, organizácia práce v zriaďovacej stanici, rozraďovanie
na spádovisku a zostava vlakov nákladnej dopravy, práca posunovačov
a dozorcu spádoviska, organizácia práce posunovacích záloh. Na pracoviskách železničných staníc a ŽU v Žiline:

 - ŽST Oravský Podzámok , Žilina – Teplička, Žilina, Vrútky, Martin, Štrba, Štrbské Pleso

Projekty

* + výmenný pobyt žiakov SOŠD v rámci projektu Erasmus+ stáže v odbore elektrotechniky a železničnej dopravy (2020/2021)
	+ projekt MOVET
	+ Vráťme šport do škôl
	+ Zvýšenie kvality odborného vzdelávania a prípravy na Strednej odbornej škole dopravnej
	+ výmenný pobyt žiakov SOŠD v rámci projektu Erasmus+ v oblasti elektrotechniky a železničnej dopravy (2019/2020, prebieha)
	+ Podpora organizačného zabezpečenia vzdelávania pedagogogických zamestnancov v oblasti finančnej gramotnosti a výchovy k podnikaniu

Ďalšie aktivity

* pracovné stretnutie so zamestnancami ÚPSVaR na tému „ Uplatnenie absolventov na trhu práce“
* program „Rozvoj sociálnych zručností“ v spolupráci s CPPP a P v Martine
* akcia Drogový vlak - október 2019
* dobročinná akcia „Strom splnených prianí“
* Kemp ŽSR pre žiakov duálneho vzdelávania –september 2019 (6 žiakov 1 pedagogický zamestnanec)
* príprava stredoškolskej učebnice pre odbory železničiar a operátor prevádzky a ekonomiky dopravy
* návšteva múzea Holokaustu v Seredi
* Dni remesiel a workshopy na ZŠ

# 5. Prepojenie centra s praxou

**a) Spolupráca so zamestnávateľmi**

Stredná odborná škola dopravná Martin-Priekopa úzko spolupracuje s firmami, ktoré sú zamerané na železničnú dopravu a na  elektrotechniku. Naši žiaci v jednotlivých odboroch absolvujú prax u zamestnávateľov regiónu a škola je zapojená do systému duálneho vzdelávania. Uzatvorili sme zmluvu o duálnom vzdelávaní so 6 firmami: ŽSR, ŽSSK, ŽOS Vrútky, KraussMaffei , TTS Martin a Slovenská pošta.

# Praktické vyučovanie je organizované formou odborného výcviku podľa odborného zamerania v špecializovaných odborných učebniach a na pracoviskách zamestnávateľskej sféry na základe uzatvorenej zmluvy medzi školou a firmami, v ktorých žiak vykonáva odborný výcvik, v zmysle  zákona č. 61/2015Z.z. Zákon o odbornom vzdelávaní.

Praktická príprava - štátni žiaci študijných odborov prebieha v 1., 2. a v 3. ročníku v priestoroch školy, a v 4. ročníku na pracoviskách zmluvných firiem. Praktická príprava - štátni žiaci učebných odborov prebieha v 1. a 2. ročníku v priestoroch školy, a v 3. ročníku
na pracoviskách zmluvných firiem.Takáto príprava zaručuje najkvalitnejšie získavanie praktických zručností a návykov. Žiak získava komplexné znalosti a zručnosti, pracuje s najmodernejšími technológiami a je schopný sa zaradiť do praxe s bohatými skúsenosťami a poznatkami potrebnými pre jeho následnú pracovnú pozíciu. Odborný výcvik na pracoviskách organizácií je zabezpečovaný pod dozorom inštruktora- zamestnanca podniku.

**b) Strategický zamestnávateľ**

 Strategickými zamestnávateľmi pre SOŠD Martin-Priekopa 5 firiem, ktoré signalizujú nedostatok kvalifikovaných zamestnancov. Sú to Železnice Slovenskej republiky, Železničná Spoločnosť Slovensko, a. s., ŽOS Vrútky, TTS Martin a Slovenská pošta. Praktická príprava žiakov je vykonávaná v dielňach SOŠ dopravnej, a na pracoviskách u strategických zamestnávateľov.

**Železnice Slovenskej republiky**, Bratislava v skrátenej forme "ŽSR" zabezpečujú osobnú dopravu a **Železničná spoločnosť Cargo Slovakia**, a. s. zabezpečuje nákladnú dopravu. ŽSR zabezpečujú prepravné a dopravné služby, ktoré zodpovedajú záujmom dopravnej politiky štátu a požiadavkám trhu vrátane súvisiacich činností.

**Železničná spoločnosť Slovensko a. s.** je najväčší osobný železničný dopravca
na Slovensku so stovkami staníc v desiatkach okresov a takmer s 32,6 miliónmi najazdených kilometrov ročne. V priestoroch SOŠD Martin-Priekopa si vybudovalimoderné **vzdelávacie centrum,** ktoré bude spolupracovať so školou pri výchove budúcich zamestnancov spoločnosti

**ŽOS Vrútky a. s**. je tradičnou slovenskou, modernou, technicky vyspelou a dynamicky sa rozvíjajúcou spoločnosťou s bohatou strojárskou a elektrotechnickou tradíciou úspešne aplikovanou do výrobkov, akými sú vlastné železničné koľajové vozidlá i vlastné komponenty týchto vozidiel.

**Slovenská pošta , a. s. je popredný poskytovateľ moderných komunikačných, distribučných a platobných služieb na domácom trhu, s vytvorenými logistickými podmienkami na podnikanie v strednej a vo východnej Európe.** Je dôveryhodný sprostredkovateľ, ktorý ponúka nové produkty a komplexné riešenia s pridanou hodnotou a s vysokou kvalitou služby.

 **TTS Martin** je firma vyrábajúca zariadenia, ktoré slúžia ako záložný alebo primárny zdroj elektrickej energie. Ich základom je dieselový (prípadne aj benzínový alebo plynový) spaľovací motor a synchrónny generátor. Dieselagregáty sú základom systémov výroby elektrickej energie tam, kde je potrebné zabrániť výpadkom elektrického prúdu, kde je výroba takýmto spôsobom najefektívnejšia alebo najvhodnejšia, alebo kde nie sú dostupné iné zdroje elektrickej energie.

**Prehľad odborov a zamestnávateľov v železničnej doprave**

|  |  |  |
| --- | --- | --- |
| **Kód** | **Názov študijného a učebného odboru** | **zamestnávatelia** |
| 2697 K | mechanik elektrotechnik | ŽSR, ŽOS Vrútky, ŽSSK,  |
| 3758 K | operátor prevádzky a ekonomiky dopravy | ŽSR,  |
| 2683 H 11 | elektromechanik – silnoprúdová technika | ŽSR, ŽOS Vrútky |
| 2466 H 10 | mechanik opravár - koľajové vozidlá | ŽOS Vrútky |
| 3762 H | železničiar | ŽSR |
| 3770 H | mechanik železničnej prevádzky | ŽSR |

 V súlade so zákonom o odbornom vzdelávaní a príprave škola spolupracuje so:

* stavovskou organizáciou SOPK Žilina
* Asociáciou zamestnávateľských zväzov a združení SR
* Úniou dopravy, pôšt a telekomunikácií
* MDaV SR v oblasti propagácie dopravných odborov a pravidelne sa zúčastňujeme akcií, ako Študuj dopravu vo Vrútkach a Bratislave, Mladý tvorca, Maják pre dopravu
* s firmou KIA a zúčastňuje sa na súťaži a prezentácii akcie **Smelo na cesty**
* spolupráca so ŠIOV na tvorbe ŠkVP a normatívov.
* so zamestnávateľmi v oblasti štátneho a duálneho vzdelávania

**c) Spolupráca so stavovskou organizáciou a profesijnou organizáciou sa zameriava na:**

- prerokovanie školských vzdelávacích programov

- pri tvorbe profilov absolventov

- pri zabezpečení prípravy inštruktorov

- vyjadrenie sa k obsahu maturitných a záverečných skúšok

- delegovanie zástupcov do predmetovej maturitnej komisie a skúšobnej komisie
pre záverečné skúšky

 Škola pri výchove a vzdelávaní spolupracuje s kľúčovými spoločnosťami, najmä
s partnermi v oblasti duálneho vzdelávania a to Železnice Slovenskej republiky, ŽOS Vrútky, TTS Martin a  Slovenská pošta, ktoré poskytujú žiakom rôzne benefity a ponúkajú
po úspešnom ukončení štúdia pracovné miesto a taktiež spolupráca s ďalšími spoločnosťami pôsobiacimi na trhu práce. Spolupráca sa zameriava na:

- pravidelné plánovanie exkurzií v uvedených podnikoch

- realizáciu súvislej odbornej praxe a odborného výcviku žiakov školy v prevádzkach

 podnikov

- posudzovanie ŠkVP,

- spoločné pôsobenie vo vzťahu k základným školám s cieľom pritiahnuť žiakov ZŠ k štúdiu

 technických odborov

- spoločné rokovania pri materiálovom zabezpečení vyučovania v škole, možnosti nových

 pracovných miest pre žiakov u zamestnávateľov a nové formy spolupráce.

**d) Štátni zamestnávatelia:**

SHM, s.r.o.

APL elektrotechnik, s.r.o., Martin

TARO 9r, s.r.o.

ATAK systens, s.r.o.

Mobil TecServis, s.r.o., Martin

SE, s.r.o., Martin

KELEX, s.r.o.

PROFINTER, s.r.o., Banská Bystrica

AUTOUTOSERVIS STANFER

Mikona, s.r.o.

JEKKO-STAV, s.r.o., Martin

GALIMEX s. r. o.

KraussMaffei Technologies, spol. s r. o.

MD - ELEKTRO

Pokky-Stav, s.r.o., Turčianské Teplice

LH Elektronik servis

ELMONT - Dubové

AUTOP, s.r.o., Dolný Kubín

SECO AUTOTRANS, s.r.o., Martin

Ekopyro, s.r.o., Žilina

Mesto Turčianske Teplice

Mesto Martin – Mestský úrad

ECCO Slovakia, a. s.

Mesto Vrútky – Mestský úrad

VÝVOJ Martin, a.s.

Technické služby - Turčianské Teplice, s.r.o.

Damit. s.r.o.

Martel Trade, s.r.o., Martin

# 6. Spolupráca so základnými školami

V školskom roku 2019/20 bola spolupráca realizovaná nasledovne:

* pravidelná prezentácia školy, študijných a učebných odborov na ZŠ v týchto okresoch: Žilina, Bytča, Čadca, Kysucké Nové Mesto, Prievidza, Dolný Kubín, Zvolen, Banská Bystrica, Námestovo, Turčianske Teplice, Ružomberok, Liptovský Mikuláš, Martin.
* prezentáciu školy a odborov uskutočňujeme spolu so žiakmi našej školy priamo na ZŠ. So ZŠ spolupracujeme prostredníctvom výchovných poradcov a centrom CPPPaP Martin
* pre žiakov ZŠ organizujeme deň otvorených dverí v dvoch termínoch – november

a február

* účasť na burzách SŠ mimo okresu Martin a Turčianske Teplice - v Žiline, Bytči, Dolnom Kubíne, Ružomberku, Čadci, Martine, Námestove, Liptovskom Mikuláši – prezentácia školy, odborov – ako možnosť štúdia pre žiakov ZŠ
* spolupráca žiakov ZŠ s MOV v dielňach SOŠD – hodiny technickej výchovy na OV
* náborové aktivity na ZŠ, prezentácia experimentálneho odboru mechanik železničnej prevádzky
* účasť na RZ v triedach ZŠ
* Dni remesiel a workshopy na ZŠ
* „Prijímačky na nečisto“ - aktivita pre žiakov ZŠ hlásiacich sa na štúdium na SŠ

sa neuskutočnila z dôvodu mimoriadnej situácie

* „Študuj dopravu“ – prezentačná akcia na propagáciu štúdia odborov zameraných

na dopravu sa presunula z apríla na september 2020

**Spolupráca s VŠ**

* spolupráca so Žilinskou univerzitou– prezentácia študijných odborov, ktoré je možné študovať na ŽU
* prednášková činnosť – katedra železničnej dopravy, spojov a elektrotechniky
* exkurzia žiakov na ŽU, prehliadka reprezentačných miestností, vzdelávanie pedagogických zamestnancov
* umožnenie výuky v dopravnom laboratóriu, workshopy
* príprava súťaží pre žiakov ZŠ v oblasti dopravy
* vyučovanie železničného odborného predmetu zamestnancom ŽU

**7. Formy propagácie odborného vzdelávania a prípravy, poskytované poradenstvo**

* akcia Študuj dopravu
* pravidelná prezentácia školy a študijných odborov na ZŠ
* hodiny technickej výchovy pre ZŠ na OV
* súťaž Maják pre dopravu
* výmenné pobyty v rámci Erasmus +
* prezentácia v masmédiách a tlači
* Dni otvorených dverí

**8. Informácia o hospodárení COVaP za uvedené obdobie**





**9. Predbežný stručný plán činnosti na nadchádzajúci školský rok a predbežný rozpočet**

Počet žiakov v systéme duálneho vzdelávania v školskom roku 2020/2021 podľa jednotlivých odborov

|  |  |  |  |  |  |
| --- | --- | --- | --- | --- | --- |
| **Študijný/ učebný odbor** | **I. ročník** | **II. ročník** | **III. ročník** | **IV. ročník** | **Spolu za odbory** |
| 2697 K mechanik elektrotechnik | **17** | **18** | **8** | **8** | **51** |
| 3759 K operátor prevádzky a ekonomiky dopravy | **3** | **7** | **7** | **1** | **18** |
| 2683 H 11 elektromechanik **–** silnoprúdová technika | **0** | **2** | **5** |  | **7** |
| 3762 H železničiar | **0** | **3** | **1** |  | **4** |
| 3763 H manipulant poštovej prevádzky a prepravy | **3** | **5** | **0** |  | **8** |
| **Spolu za jednotlivý ročník** | **23** | **35** | **21** | **9** | **88** |

september 2020

* prezentácia SOŠD na akciách v regióne

október 2020

* pokračovať v náborových akciách na ZŠ, prezentácia experimentálneho odboru mechanik železničnej prevádzky
* exkurzie na železničnej stanici Vrútky, Žilina
* súťaž mladých elektrotechnikov - krajské kolo
* „Smelo na cesty“

november 2020

* Deň otvorených dverí
* príprava ZS v odbore železničiar v spolupráci so zamestnávateľmi
* účasť na súťaži „Maják pre dopravu“
* Burza stredných škôl – Martin, SNK

december 2020

* v rámci odbornej prípravy pedagógov účasť na odbornej stáži u vybraných zamestnávateľov
* príprava ZS v odbore železničiar v spolupráci so zamestnávateľmi

január 2021

* odborné exkurzie v priestoroch ŽU na Katedre železničnej dopravy
* príprava ZS v odbore železničiar v spolupráci so zamestnávateľmi
* pracovné stretnutie so zamestnancami ÚPSVaR na tému „ Uplatnenie absolventov na trhu práce“

február 2021

* odborné prednášky pedagógov zo ŽU z Katedry telekomunikácií a multimédií Elektrotechnickej fakulty ŽU
* DOD SOŠD

marec 2021

* exkurzie v priestoroch ŽOS Vrútky, ŽSR
* exkurzie v priestoroch laboratórií ŽU
* Krajské kolo Enersol.sk

apríl 2021

* v rámci odbornej prípravy pedagógov účasť na odbornej stáži u vybraných zamestnávateľov
* „Prijímačky na nečisto“
* Študuj dopravu
* účasť na Dňoch mesta Vrútky

máj 2021

* účasť na experimentálnych meraniach v spolupráci so ŽU
* príprava MS a ZS

jún 2021

* Návšteva Dopravného múzea v BA a Poštového múzea v BB
* ZS v učebnom  odbore 2683 H 11 elektromechanik a 3762 H železničiar

v spolupráci so zamestnávateľmi v systéme duálneho vzdelávania

* Enviromentálna vychádzka spojená s očistou okolia Jordánu
* Návšteva pamätihodností a historických pamiatok v Martine

priebežne počas školského roka :

* prezentácia úspechov našej školy a našich žiakov na verejnosti v regióne a okolí
* propagácia COVP v regionálnej tlači
* úzka spolupráca so zamestnávateľmi v oblasti odborného vzdelávania, prípravy odbornej literatúry a modernizácie materiálno-technického vybavenia školy
* plnenie úloh v 3 projektoch EÚ (rekonštrukcie a revitalizácie technického vybavenia priestorov školy a stáže učiteľov, majstrov OV a žiakov)
* ponuka akreditovaného vzdelávacieho programu v odbore Elektromechanik –silnoprúdová technika a skúšok odbornej spôsobilosti
* účasť na odborných súťažiach podľa ponuky
* účasť na „Veľtrhu vysokých škôl“ podľa aktuálnej ponuky
* náborové akcie zamestnávateľov spojených s ponukou práce pre absolventov našej školy v priestoroch SOŠD – podľa ponuky
* aktivity v rámci projektu RSOV II. v spolupráci so ŠIOV

 V školskom roku 2020/21 sa bude realizovať prestavba dielní OV prostredníctvom projektu zameraného na skvalitnenie výchovno-vzdelávacieho procesu v SOŠD Martin-Priekopa. Z projektu bude zabezpečené nové materiálno technické vybavenie odborných učební, ktoré bude zodpovedať najnovším trendom požadovaným zamestnávateľmi na trhu práce a partnerom v oblasti duálneho vzdelávania. Zároveň bude realizované aj preškolenie pedagogických zamestnancov a MOV na nové technológie, prostredníctvom stáži, odborných seminárov, exkurzií, workshopov a ďalšieho odborného vzdelávania a zvyšovania kvalifikácie u zamestnávateľov, tak potrebnej pre výuku žiakov.

**Spolupráca so ZŠ**

 V školskom roku 2020/21 bude aj naďalej realizovaná spolupráca so ZŠ v oblasti technickej výchovy. Pre žiakov ZŠ sme pripravili hodiny technickej výchovy
s nasledujúcimi témami:

**Zámočnícka technická výchova**

- meranie a obrysovanie

- strihanie a štikanie

- rezanie

- sekanie

- vŕtanie, prebíjanie a vysekávanie

- tvárnenie

- ohýbanie

- spájanie s klincami, skrutkami

- nitovanie

- spájkovanie

**Elektrikárska technická výchova**

- jednoduché elektrické obvody

- vodiče káble pre elektrotechniku

- bytová inštalácie

- technológie montáže v elektrotechnike

- elektrické skúšanie a skúšačky

- obvody elektrického zvončeka

- obvody s polovodičovými prvkami (diódy, tranzistory, rezistory....)

- meranie prúdu, napätia, odporu

**Dopravný odbor**:

 - témy v železničných odborných predmetoch

- pre žiakov základných škôl: za pomoci MOV postaviť návestidlo pre vlak

 (vypraviť vlak - model železnice)

- témy v odbore komerčný pracovník v doprave

**Ďalšie formy spolupráce so ZŠ:**

- prostredníctvom výchovných poradcov a centrom CPPPaP Martin

- deň otvorených dverí v dvoch termínoch – november a február

- burza informácií v Martine

 **Spolupráca s vysokými školami**

 Spolupráca školy s ŽU v Žiline sa bude sústreďovať na oblasť výchovy našich absolventov, z ktorých najúspešnejší sa stávajú žiakmi vysokých škôl.

 Aktivity budú zamerané na prezentácie Žilinskej univerzity a besedy so zamestnancami z FEIT a FPEDAS. Spolupráca sa okrem pravidelných prezentácií o možnostiach ďalšieho štúdia na príslušnej univerzite bude sústreďovať tiež na vzájomnú informovanosť o študijných výsledkoch žiakov, najmä úspešných riešiteľov súťaží na celoslovenskej úrovni. Žiaci končiacich ročníkov sa zúčastnia burzy na vysokej škole v Žiline. Študentom ŽU ponúkneme možnosť pedagogickej praxe.

**Spolupráca so školskými poradenskými zariadeniami**

 Spolupráca školy s Centrom pedagogicko-psychologického poradenstva a prevencie
v Martine bola na veľmi dobrej úrovni a bude sa v nej pokračovať. Hlavne v organizovaní burzy škôl a náboru žiakov na ZŠ.

 Spolupracovať budeme naďalej s Úradom práce, sociálnych vecí a rodiny v Martine.

Spolupráca bude zameraná na riešenie problémov s nedbalou dochádzkou žiakov do školy, na poskytovanie informácií o prospechu a dochádzke žiakov na účely náhradného výživného a o starostlivosti rodičov o maloletých žiakov a uplatňovanie našich absolventov na trhu práce.

**Spolupráca s rodičmi**

 Spolupráca s rodičmi je nevyhnutnou podmienkou pri odstraňovaní negatívnych javov, najmä pri dobrej koordinácii práce pedagógov (triedny učiteľ - výchovný poradca - ostatní učitelia – MOV - vychovávatelia) a úspešnej spolupráce s rodičmi. Učitelia, majstri OV a vychovávatelia absolvujú tréning práce s problémovými žiakmi a program zameraný proti šikanovaniu.

**Spolupráca so zamestnávateľmi**

 Škola bude pokračovať v úzkej spolupráci s kľúčovými zamestnávateľmi v regióne
a stavovskými a profesijnými organizáciami, odkiaľ získame objektívne informácie
o potrebách zamestnávateľov čo sa týka množstva žiakov, odborov štúdia a profilu absolventov školy. V celoslovenskom zozname študijných a učebných odborov
s nedostatočným počtom absolventov pre potreby trhu práce, zverejnenom ministerstvom školstva sú aj odbory, ktoré sa vyučujú na našej škole. Budeme poskytovať informácie o motivačnom štipendiu a budeme sa snažiť doplniť chýbajúce profesie na trhu práce.

**Predbežný rozpočet COVaP na školský rok 2020/2021**

|  |  |  |
| --- | --- | --- |
|  | **Podľa zdrojov čerpania:** |  |
|  | Dotácia zo ŽSK na COVaP |  10 000,00 €  |
|  | Vlastné prostriedky |   10 000,00 €  |
|  | Prostriedky z projektu OPLZ-P01/2019/DOP/1.2.1-01 |   60 000,00 €  |

Uvedené finančné prostriedky budú využité na mzdy a odvody zamestnancov, ako aj pokračovanie v prácach pri rekonštrukcii učební v dielňach a rekonštrukcii vykurovacieho systému – vetva dielní, ktorá vyrieši problém chladu pri praktickom vyučovaní žiakov v dielňach, šatniach a odborných učebniach. Po podpísaní zmluvy schváleného projektu OPLZ-P01/2019/DOP/1.2.1-01 zameraného na skvalitnenie výchovno-vzdelávacieho procesu je vyčlenených pre prvý rok realizácie 60 000,00 € na nákup nového materiálno technického vybavenia 2 jazykových učební, učebne železničiara a učebne finančnej gramotnosti.

Zároveň pre kvalitnú činnosť COVaP potrebujeme čo najskôr zabezpečiť nasledovné práce a úlohy:

* Dokončenie 2. etapy výmeny okien AB budovy a prechodových chodieb
* Výmena okien a zateplenie školského internátu
* Zakúpenie multifunkčného automobilu pre 9 osôb
* Inovácia jazykových učební a odbornej učebne pre ekonomické predmety

 Ich realizácie je však v úzkom prepojení na pridelenie mimoriadnych finančných dotácií zo strany zriaďovateľa, t.j. ŽSK.